An Yantar (long)

Is long spiaireachta (nó long bhailithe faisnéise) de chuid na Rúise í an Yantar (Rúisis: Янтарь, 'Ómra').   Is é Severomorsk calafort na loinge, agus is cuid den Cabhlach Thuaidh í. 

clé|mion|220x220px|Longchlós Yantar nó ómra ("amber"), Kaliningrad

 Dearadh agus tógáil 
Tógadh an long sa Longchlós Yantar i Kaliningrad. Leagadh an long síos ar an 8 Iúil 2010,  seoladh í i mí na Nollag 2012, agus tháinig a trialacha farraige chun críche i mí Bhealtaine 2015". Tá fad 108 méadar ar an long, toillíocht 5,736 tonna agus buaicluais de thart ar 15 mhuirfhach (28 km/u; 17 m/u). Go hoifigiúil tá foireann de 60 duine uirthi. 

 Eachtraí 
Tá an Yantar in ann cur isteach ar cháblaí fomhuirí. Chonacthas an long ag seoladh síos Muir Éireann i mí na Samhna 2024, ó dheas-iarthar Oileán Mhanann agus soir ó Bhaile Átha Cliath; luíonn cáblaí ag iompar sonraí do Microsoft, Google.  srl.  Thionlaic an long Éireannach LÉ James Joyce. amach as Muir Éireann í.   

I mí na Samhna 2025, chonacthas an Yantar amach ó chósta na hAlban, agus í ar a bealach i dtreo uiscí atá faoi smacht na hÉireann. Gheall an Ríocht Aontaithe freagairt mhíleata dá n-aistreodh sí níos faide ó dheas.  Bhí an long ag díriú léasair ar phíolótaí RAF a seoladh chun faireachas a dhéanamh. Mhaígh ambasáid na Rúise sa Ríocht Aontaithe go raibh histéire á cothú chun aird daoine a tharraingt ón drochbhail  ar an ngeilleagar sa Bhreatain.

 Cúlra 
Bhí long spiaireachta ón Rúis, an Viktor Leonov, ag seoladh in uiscí na hÉireann i mí Aibreáin 2025.  Thionlaic an LÉ Samuel Beckett an soitheach.

Bhí líon na n-eachtraí hibrideacha  ar bhallstáit de chuid an Aontais Eorpaigh agus ar an Bhreatain ag méadú ó thús na Cogaíochta san Úcráin. Tharla méadú suntasach i réimse na cibear-ionsaithe chomh maith. Dúirt Uachtarán na Comhairle Eorpaí, Antonio Costa,gur “ionsaí hibrideach” a bhí i gceist le heachtraí na ndrón le linn 2025.

 Féach freisin 

 LÉ James Joyce
 Dróin anaithnide san Eoraip, 2025
 Neodracht na hÉireann

 Tagairtí 

Catagóir:Longa
Catagóir:An Rúis
Catagóir:Spiaireacht
Catagóir:Neodracht na hÉireann
Catagóir:Cogaíocht hibrideach